Mehmed-paša Kukavica
<s>Mehmed-paša Kukavica bio je bosanski valija u dva maha šest i po godina (1752-1756. i 1757-1760).</s><s>Istakao se odlučnim mjerama za jačanje države i gradnjom mnogih poznatih objekata.</s>

<s>U osam mjesta izgradio je više od 80 objekata i obezbijedio izvore iz kojih će se uzdržavati ti objekti i njihovi službenici.</s><s>Izgradio je džamiju u Travniku 1757., Foči, i još dvije džamije, medresu u Foči  1752. godine, četiri mekteba, pet ćuprija, sebilj u Sarajevu 1754. godine, četiri česme, tri karavan-saraja, jedan hamam, te jedan bezistan s više dućana.</s><s>Te građevine podignute su u osam mjesta: u Foči, Goraždu, Prijepolju, Sarajevu, Visokom, Travniku i u dva sela kod Travnika, Vitezu i Slimenima.</s>

<s>Vladao je u vremenima kada je moć turske carevine slabila.</s><s>U Bosni bile su stalne pobune, a neprijatelj je stalno prijetio oružanom agresijom.</s><s>Ugušio je veliku seljačku bunu 1753 godine u Tešnju, koja proširila se na Sarajevo, Mostar i šire.</s><s>Obnovio je kapetaniju Brod, a za kapetana je postavljen Hasan Halep.</s>

<s>Mehmed-paša za bosansku istoriju je važan i zbog toga što je potekao iz domaće sredine i što je u Bosni ostavio svoje potomke, od kojih su neki, takođe, imali vidniju ulogu u javnom i upravnom životu Bosne svog vremena.</s>

<s>Mehmed-paša je stupio u službu najprije u Bosni, a onda je prešao u Carigrad.</s><s>Na dvoru unaprijeđen je u  kapidžibašu, a godine 1750 postao je ser-čauš ili čaušbaša (šef dvorskog ceremonijala).</s><s>Krajem septembra godine 1752.</s><s>Kukavica je premješten u Bosnu kao poseban sultanov izaslanik (memur) sa zadatkom da zavede red.</s><s>Aprila 1753.</s><s>Mehmed-paša dobio je i titulu vezira.</s><s>Iz Bosne otišao je 1760., najprije kao namjesnik u Janinu (Epir) da bi nakon toga, u mjesecu 1761 bio lišen svih časti i prognan u Resmo (Retimo) na Kreti i tu pogubljen.</s>

<s>Povezano 
 Džamija i medresa Mehmed-paše Kukavice
Sahat-kula Mehmed-paše Kukavice u Foči</s>

<s>Literatura 
 Desanka Kovačević-Kojić, Gradska naselja srednjovjekovne bosanske države, Sarajevo, 1978.</s><s>Husref Redžić, Studije o islamskoj arhitektonskoj baštini, biblioteka "Kulturno naslijeđe",  Sarajevo,  1983.</s><s>Grupa autora (akademik prof. Husref Redžić, docent mr Nedžad Kurto, Ferid Isanović), Program revitalizacije i regeneracije istorijskog područja grada Foče.</s><s>Urbanističko-arhitektonsko rješenje zone Prijeke čaršije, Skupština opštine Foča, Foča, 1983. godine.</s><s>Faruk Muftić,  Foča: 1470-1996, Sarajevo, 1997.</s><s>Mehmed Mujezinović, Islamska epigrafika Bosne i Hercegovine, knjiga 2, Istočna i centralna Bosna, 3. izdanje, Sarajevo, 1998.</s>

<s>Vanjski linkovi 
 Blog Mehmed-paša Kukavica</s>

<s>Bosanski paše
Biografije, Foča</s>

